Foto: Vrou ontklee by Mandela-beeldFoto: Twitter Die vrou het glo Maandagmiddag in Nelson Mandela-plein rondgeloop voor sy haar klere in aanskou van lede van die publiek begin uittrek het. Die spektakel het glo tot gevolg gehad dat kelners in nabygeleë restaurante hul bestellings verkeerd gekry het. ‘n Man is glo deur sy vrou oor die kop geslaan toe hy wou opstaan om die petalje van nader te beskou. Die voorval het mense op sosiale media behoorlik aan die gons gehad met almal wat wil weet wie die vrou is. Sommige mense was egter nie beïndruk oor wat gebeur het nie. Talle het die vrou se aksies as ‘onsmaaklik’ beskryf en daar het selfs ‘n debat ontstaan oor of die vrou se lyf goed genoeg lyk om in die openbaar daarmee te spog. Megan Meas, bemarkingsbestuurder van Sandton City en Nelson Mandela-plein, het aan die koerant gesê hulle is bewus van die voorval. “Dit was ‘n ongemagtigde voorval wat deur ‘n persoon in haar eie kapasiteit uitgevoer is op ons eiendom.” Die vrou is nie aangekla nie.